ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004038

ขอให้ตรวจสอบการเรียกเก็บเงินค่าจอดรถบนถนนสาธารณะ บริเวณ ถนน (ไม่ทราบชื่อถนน) ซึ่งอยู่ด้านข้างโรงเรียนสวนกุหลาบวิทยาลัย (ไม่ทราบแขวงและเขต) กรุงเทพมหานคร จุดสังเกต อยู่ใกล้กับปากคลองตลาดและพระบรมมหาราชวัง เนื่องจากวันเสาร์ 28 มกราคม 2566 ช่วงเวลาประมาณ 10.00 น. ผู้ร้องจอดรถไว้ริมถนนดังกล่าว เพื่อลงไปซื้อสินค้าและรับ-ส่งนักเรียน ซึ่งไม่มีป้ายห้ามจอด จากนั้นมีบุคคลเพศชาย (ไม่ทราบชื่อ-นามสกุล) จำนวน 1 คน อายุประมาณ 30 ปี สูงประมาณ 170 เซนติเมตร รูปร่างท้วม ผิวแทน สวมชุดแต่งกายข้าราชการสีกากี สวมแว่นตาดำ รองเท้าแตะ และสวมหน้ากากอนามัย ใช้ยานพาหนะเป็นรถยนต์บรรทุกส่วนบุคคล 4 ประตู สีแดง ยี่ห้อนิสสัน (ไม่ทราบรุ่นและไม่ทราบหมายเลขทะเบียน) เข้ามาเก็บเงินจากผู้ร้อง จำนวน 20 บาท (ยี่สิบบาทถ้วน) พร้อมทั้งมอบใบเสร็จให้กับผู้ร้อง ซึ่งทราบว่าเป็นใบเสร็จรับเงินของกรุงเทพมหานคร และในขณะที่บุคคลดังกล่าวเข้ามาเก็บเงินได้บอกว่าป้ายเก็บเงินอยู่ด้านหลังแต่ผู้ร้องมองไปแล้วไม่พบเห็น และผู้ร้องไม่ทราบแน่ชัดว่าจะเข้า มาเก็บเงินทุกวันเสาร์หรือไม่ จึงประสงค์ให้หน่วยงานที่เกี่ยวข้องดำเนินการตรวจสอบเพื่อให้ทราบแน่ชัดว่าเป็นเจ้าหน้าที่สังกัดกรุงเทพมหานครจริงหรือเป็นมิจฉาชีพที่แอบแฝงเข้ามาเก็บเงิน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata